Ingal e veze graet, bep bloaz, ur brezegenn hag un tamm lid tro-dro dezho, betek ma rankjont paouez, direnket ma oant gant an tu-dehou breizhek pellañ. Abaoe nebeut o deus roet buhez en-dro d’ur raktres kozh, bet roet un neuz modern dezhañ gant Jean-Pierre Baudu, lakaat e plas ur savadur bras-mat – delwenn Nevenoe hec’h-unan a vo dezhi 3 metr treuzkiz –e-lec’h ma vo taolennet ar pennmeuriad met ivez e sujidi hag o enebourien. War-dro 75 000 € e tlefe koustañ seurt ober “Kalz re evit hor budjez, anat.” eme Patrick Renaud. Evit ar mare n’o deus gallet nemet digoll an arzour gant 1000€. Ranket o deus treiñ war-zu ti-kêr Bains, hini Redon.